قائد انقلاب اسلامي نے :

اسٹريٹيجک ٹکنالوجي نمائش کا معائنہ کيا

رسا نيوزايجنسي - قائد انقلاب اسلامي نے صبح کے وقت تھران ميں منعقدہ اسٹريٹيجک ٹکنالوجي نمائش کا دير تک معائنہ کيا

خبر کا کوڈ: ۲۵۳۷

تاریخ: ۱۵ خرداد ۲۰۱۱ - ۱۳:۳۷

رسا نيوزايجنسي کي رھبرمعظم کي خبر رساں سائٹ سے منقولہ رپورٹ کے مطابق ، قائد انقلاب اسلامي آيت اللہ العظمي سيد علي خامنہ اي نے آج صبح اسٹريٹيجک ٹکنالوجي کے نمائش کا معائنہ کيا اور مقامي سائنسدانوں اور موجدين کي اہم سائنسي ايجادات اور اختراعات کو قريب سے ديکھا?

نمائش گاہ ميں پہنچنے کے بعد قائد انقلاب اسلامي سامراجي طاقتوں کي سازش کے تحت دہشت گردانہ حملوں ميں قتل کئے جانے والے ايٹمي سائنسدانوں علي محمدي شہيد اور مجيد شہرياري شہيد کي يادگار پر گئے? آپ نے شہيد سائنسدانوں کے لئے فاتحہ خواني کي اور انہيں خراج عقيدت پيش کيا? اس کے بعد آپ نے نمائش کا معائنہ کيا?

اسٹريٹيجک ٹکنالوجي اگزيبيشن ميں ايرو اسپيس ٹکنالوجي، مائيکرو اليکٹرانک ٹکنالوجي، نينو ٹيکنالوجي، متبادل انرجي ٹکنالوجي، اسٹيم سيلز ٹکنالوجي، انفارميشن ٹکنالوجي، حياتياتي ٹکنالوجي اور ميڈيکل ٹکنالوجي نيز روايتي ايراني طب کے شعبوں ميں ايراني محققين اور سائنسدانوں کي ايجادات اور سائنسي مصنوعات کو پيش کيا گيا?

متبادل انرجي کے شعبے ميں مقناطيسي توانائي کے ارتکاز کي روش سے ايٹمي فيوجن (ايٹم کو گداختہ کرنے) کے تجرباتي ريئيکٹر کي ڈيزائننگ اور تعمير کے قومي پروجيکٹ کو نمائش کے لئے رکھا گيا تھا? ايٹمي فيوجن بجلي پيدا کرنے کي جديدترين روش ہے جو آئندہ چند برسوں ميں ايٹمي فيجن ( ايٹم کو شکافتہ کرنے) کي روش کي جگہ لينے والي ہے? ايران اس وقت اس پروجيکٹ کي اسٹڈي کر رہا ہے اور مستقبل قريب ميں ايٹمي فيوجن بجلي گھر کي تعمير کا مرحلہ شروع کرےگا?

اس نمائش ميں امير کبير قومي سپر کمپيوٹر کا پروجيکٹ بھي رکھا گيا تھا? اس کمپيوٹر کي ڈيزائننگ، تعمير اور آپريٹنگ کے مراحل اميرکبير صنعتي يونيورسٹي ميں ايراني سائنسدانوں کے ہاتھوں انجام پائے? سپر کمپيوٹر کي ٹکنالوجي دنيا کے صرف دس ممالک کے پاس ہے? اس سپر کمپيوٹر کي اسپيڈ نواسي ہزار ارب "FLOPS" (FLoating Point Operations Per Second) ہے?
اس نمائش ميں امير کبير صنعتي يونيورسٹي کے سائنسدانوں کے ہاتھوں تيار کيا جانے والا صنعتي سيٹيلائٹ بھي نظر آيا?

کينسر کے علاج کے سلسلے ميں ايکسرے کي پيدا کرنے والي مشين، نيوکليئر آئيزوٹوپ مشين، کنؤں کے اندر کھدائي کے عمل کو ڈائريکشن دينے والا مقناطيسي آلہ، پرواز کے دوران فضا ميں معلق ہوکر تصاويرکھينچنے اور فلم بنانے اور فوري طور پر ان کي ترسيل ميں مددگار "زحل" اڑن تشتري، دو سے چاليس گيگا ہرٹز کي فريکوينسيوں پر راڈار سے متعلق اطلاعات کي نشاندہي اور حصول کا اسمارٹ سسٹم، راڈار سسٹم، موسمياتي اطلاعات فراہم کرنے والے راڈار کي ساخت کا پروجيکٹ وہ اہم سائنسي اختراعات تھيں جنہيں اس نمائش ميں پيش کيا گيا? نمائش گاہ ميں "نويد" اور "ظفر" نامي دو مصنوعي سيارے بھي رکھے گئے تھے جو مقامي طور پر تيار کئے گئے ہيں? يہ دونوں ذيلي سيارے لانچ ہونے کے لئے پوري طرح تيار ہيں?

ايرو اسپيس کے شعبے ميں بايولوجيکل سيلنڈر کے پروجيکٹ کو پيش کيا گيا تھا جس کے ذريعے جانداروں اور خاص طور پر انسان کو خلا ميں بھيجا جاتا ہے? مستقبل قريب ميں اسي سيلنڈر ميں ايک جاندار کو خلا ميں ايک سو بيس کلوميٹر کي اونچائي تک بھيجنے اور بحفاظت واپس لانے کا پروگرام ہے?

خلائي تحقيقات ميں کام آنے والي وہ مشين بھي اس نمائش ميں رکھي گئي تھي جو خلا کا ماحول تيار کرتي ہے اور خلا ميں جانداروں کے اندر پيدا ہونے والے تغيرات کي نشاندہي کرتي ہے?
نمائش ميں اسپورٹ طيارے کو بھي رکھا گيا? يہ ٹو سيٹر فل کمپوزٹ طيارہ ہے جس کي تعمير مکمل طور پر ايران کے اندر ايراني ماہرين کے ہاتھوں انجام دي گئي ہے? نمائش ميں کثير المقاصد مائيکرو جيٹ کا ماڈل بھي موجود تھا?

اسٹريٹيجک ٹکنالوجي نمائش ميں "رويان تحقيقاتي سنٹر" کي ايجادات بھي نظر آئيں جن ميں اسٹيم سيلز اور کلوننگ کے شعبے کي اہم پيشرفت کو خاص طور پر پيش کيا گيا? نمائش ميں موجود سائنسدانوں نے قائد انقلاب اسلامي کو کلوننگ کے گوناگوں مراحل اور مختلف تجربات کے بارے ميں بريفنگ دي?

نينو ٹکنالوجي کے شعبے کي اختراعات کو بھي نمائش ميں پيش کيا گيا اور سرطان کے معالجہ اور قلبي امراض سے ہونے والي اموات کي روک تھام ميں کام آنے والي نينو ميڈيسن بھي رکھي گئي تھي?

ميڈيکل شعبے ميں سينے کے کينسر کي بروقت تشخيص کے لئے ڈيجيٹل ميموگرافي مشين، گردے کي پتھري کے علاج کے لئے يورولوجي ليزر مشين، پيدائشي امراض قلب کي تشخيص ميں مددگار اسمارٹ مشين، خون کا نمونہ لئے بغير خون کے اندر شکر کي سطح کي نشاندہي کرنے والي مشين اور ايم آر آئي مشين بھي اس نمائش ميں رکھي گئي تھي?

متبادل انرجي کے شعبے ميں بغير کوئلے کے چلنے والے بجلي کے انجن، سولر ڈش، ہائيبريڈ بس، بادي بجلي گھر کے انجن اور گيئر بکس کو نمائش ميں رکھا گيا تھا?

نمائش ميں روايتي ايراني طب اور جڑي بوٹيوں کے نمونے بھي رکھے گئے تھے? اس شعبے ميں ايراني محققين کے نئے انکشافات اور ايجادات کو پيش کيا گيا?

نمائش ميں اٹھارہ گيگا ہرٹز بينڈ پر سيٹيلائٹ کو سگنل بھيجٹنے اور اطلاعات حاصل کرنے والے اينٹينا کا پروجيکٹ، ايس اين جي کي ڈيزائننگ کا پروجيکٹ وغيرہ بھي رکھا گيا تھا?

پيٹروليم اشياء کي صفائي ميں کام آنے والا مائکرو فلٹر، تيل کي پيداوار ميں استعمال ہونے والے مختلف سائنسي اور صنعتي آلات، بجلي کے انجنوں ميں بجلي کے خرچ کو کمترين سطح پر لے جانے والا سسٹم بھي اس نمائش ميں موجود تھا?

نمائش ميں ملک کے جامع علمي نقشے کو بھي رکھا گيا تھا اور ساتھ ہي اس نقشے کي تدوين کے مراحل، معينہ اہداف اور ترجيحات کي بھي نشاندہي کي گئي تھي?

نمائش کے معائنے کے موقعے پر قائد انقلاب اسلامي آيت اللہ العظمي سيد علي خامنہ اي کے ساتھ مشير صدر جمہوريہ برائے سائنس و ٹکنالوجي، وزير صحت، وزير دفاع، يونيورسٹيوں کے چانسلر اور سائنس اينڈ ٹکنالوجي پارک کے ڈائريکٹر بھي موجود تھے?

قائد انقلاب اسلامي نے پانچ گھنٹوں تک اس نمائش کے مختلف حصوں کا معائنہ کيا? اسي اثنا ميں نماز ظہر کا وقت ہو گيا اور قائد انقلاب اسلامي کي امامت ميں نماز ظہرين ادا کي گئي? نمازکے بعد بھي قائد انقلاب اسلامي اس نمائش کے مختلف حصوں ميں گئے اور آپ نے ايراني ماہرين کي جديد اختراعات اور سائنسي حصوليابيوں کا معائنہ کيا?